Vandag se sportnuusArgieffoto. Rugby: ’n Kameraspan van SuperSport het saam met die Bokke gereis en die reeks sal uit ses aksiebelaaide episodes bestaan wat die sluier ’n bietjie meer oor Rassie Erasmus-hulle se suksesvolle Wêreldbeker-veldtog sal lig. Daar sal eksklusiewe agter-die-skerms-beeldmateriaal wees wat die storie van Springbokrugby net soveel lekkerder sal vertel. Dit sal in Augustus op SuperSport uitgesaai word. Tennis: Die Spanjaard het sy tennisraket vir ’n rekenaarspeletjie verruil en terstond vir Denis Shapovalov in die eerste ronde van die virtuele Madrid Ope gewen. En hoewel daar hier en daar ’n tegniese foutjie ingesluip het en die 33-jarige kamstig ’n besering opgedoen het, het hy gemaklik na die volgende ronde deurgedring. Sokker: “Ons sal ’n paar sokkervelde beskikbaarstel vir lede van ons eerste span om individueel te oefen,” het die klub op hul webblad gesê.